wickkiey/tamil-wikipedia-markdown huggingface dataset:
# விக்கிப்பீடியா:செய்திகளில்



| <small>viewrelated changes</small> | } |
| --- | --- |

முன்பக்கத்தில் இடம் பெறும் ***செய்திகளில்*** பிரிவு தற்போது நடைபெறும் நிகழ்வுகள் தொடர்புபட்ட கட்டுரையை நேரடியாக முன்பக்கத்தில் காட்சிப்படுத்தி, செய்தியை வழங்கி வருகின்றது. இது விக்கிப்பீடியாவை பெரும் கலைக்களஞ்சியமாக உருவாக்குதல் என்ற மைய நோக்கத்திற்கு உதவி செய்கிறது.  

விக்கிப்பீடியா ஒரு இணை செய்தித்தாள் அல்ல, புத்தாக்க ஆய்வு என்பது இங்கும் கடைப்பிடிக்கப்படுகின்றது.  

## நோக்கம்
- வாசிப்பவர்கள் விரைவாக செய்தி தொடர்பான கட்டுரைகளைக் கண்டுபிடித்து வாசிக்க உதவுதல்.
- தரமான கட்டுரைகளைக் காட்சிப்படுத்த உதவுதல்.
- வாசிப்பவர்கள் குறித்த விடயத்தில் ஆர்வமாக இல்லாவிடினும், அவர்கள் ஆர்வத்தை தூண்ட உதவுதல்.
- விக்கிப்பீடியாவை ஊக்கமிக்க வளமாக மாற்றுதல்.

## செய்திக்கான தகுதிகள்
- செய்திக்கான "குறிப்பிடத்தக்க" முக்கியத்துவமுள்ள விடயம் கொண்டிருத்தல்
- கட்டுரை இற்றைப்படுத்தப்பட்டு, நடப்புச் செய்தியைக் கொண்டதாக இருத்தல்.
- செய்தியுடன் தொடர்புடைய கட்டுரை இணைக்கப்பட்டு இருத்தல் வேண்டும்.

## பிரிவுகள்
### படிமங்கள்
கட்டுப்பட்ட உள்ளடக்கம் கொண்ட படிமங்களை காட்சிப்படுத்த முடியாது. ஆகவே விக்கிமீடியா பொதுவகத்தில் உள்ள படிமங்கள் ஏற்புடையவை. ஆயினும், அவற்றின் பதிப்புரிமம் தொடர்பான நிலையைக் கண்டு காட்சிப்படுத்துவது ஏற்புடையது.  

### அண்மைய இறப்பு
அண்மைய இறப்பு தொடர்பான, குறிப்பிடத்தக்க நபர்களை இங்கு இடலாம். இறப்பு தொடர்பில் தனியான, குறிப்பிடத்தக்க கட்டுரை இருந்தால் மட்டும் இப்பகுதியில் இடுவதைத் தவிர்த்து மேலுள்ள பகுதியில் இடலாம். எ.கா: ஒசாமா பின் லாடனின் மரணம்  

### பிற நிகழ்வுகள்
தொடர் நிகழ்வுகளை இங்கு இடலாம். எ.கா: விளையாடடுத் தொடர்கள், தொடர்ச்சியான யுத்தங்கள்.  

## தொடர்புபட்டது
- :en:Wikipedia:How the Current events page works
- :en:Wikipedia:In the news/Administrator instructions
# சப்த மங்கைத் தலங்கள்

**சப்த மங்கைத் தலங்கள்** என்பவை, சப்த மாதாக்களான பிராம்மி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி ஆகியோர் வழிபட்ட சிவாலயங்களாகும். சிவபெருமானை வழிபட்ட சப்த கன்னியருக்கு ஒவ்வொரு தலத்திலும் சிவபெருமானின் ஒவ்வொரு அங்கங்களும், ஆயுதங்களும் காட்சியளித்தன.  

நெற்றிக் கண் தரிசனம், கங்காதேவி தரிசனம், திரிசூல தரிசனம், பாத தரிசனம், உடுக்கை தரிசனம், மூன்றாம் பிறை தரிசனம், நாக தரிசனம் ஆகிய ஏழு தரிசனங்கள் கிடைக்கப்பெற்றதாக கூறுவர். இச்சிவாலயங்களை அநவித்யநாதசர்மா, அனவிக்ஞை தம்பதிகளும் வழிபட்டு பேரு பெற்றதாக கூறுவர்.  

## பல்லக்கு திருவிழா
சப்த மங்கைத் தலங்களில் முதன்மையானதான சக்கராப்பள்ளியின் பெருமானும் அம்பாளும், காசியிலிருந்து வந்த அநவித்யநாதசர்மா, அனவிக்ஞை தம்பதிகளைப் போல பிற சப்த மங்கைத் தலங்களை பல்லக்கில் சென்று காணுவதை பல்லக்குத் திருவிழா என்று மக்கள் கொண்டாடுகிறார்கள். இந்நிகழ்வின் அம்மனும், பெருமானும் உற்சவர்களாக பல்லக்கில் எழுந்தருளி பக்தர்களோடு தலங்களுக்குச் செல்கின்றனர்.  

## ஆதாரங்கள்
# ஆர்தர் பெரிடேல் கீத்து



**ஆர்தர் பெரிடேல் கீத்து** (Arthur Berriedale Keith) (5 ஏப்ரல் 1879 - 6 அக்டோபர் 1944) இசுக்காட்லாந்தைச் சேர்ந்த அரசியல்சட்ட சட்டவல்லுனரும், சமசுக்கிருதம், இந்தியவியல் அறிஞரும் ஆவார். இவர் எடின்பரோ பல்கலைக்கழகத்தில் சமசுக்கிருதத்துக்கான அரசப் பேராசிரியராகவும், அரசியல்சட்ட வரலாற்றுக்கான விரிவுரையாளராகவும் பணியாற்றினார். 1914 முதல் 1944 வரை 30 ஆண்டுகள் கீத்து இப்பணியில் இருந்தார்.
# இரு சகோதரிகள்


***இரு சகோதரிகள்*** ஒரு இந்திய தமிழ் திரைப்படமாகும். 1957-ஆம் ஆண்டு வெளியான இத்திரைப்படத்தில் ஜெமினி கணேசன், சாவித்திரி, எம். என். நம்பியார் முதலியோர் பிரதான பாத்திரங்களில் நடித்தனர்.  

## திரைக்கதை
சரோஜா, லலிதா இரு சகோதரிகள். ஒருவருக்கொருவர் எப்போதும் சண்டை போட்டுக் கொண்டே இருப்பது அவர்கள் வழக்கம். இவர்களை ஒற்றுமைப்படுத்த முடியாமல் தாயார் இறந்துவிடுகிறாள்.  

பஞ்சரத்தின பாகவதர் என்ற ஒரு நடன, சங்கீத ஆசிரியர் சகோதரிகளுக்கு உதவுகிறார். லலிதாவை காலேஜில் படிக்க சென்னைக்கு அனுப்புகிறார். சரோஜாவுக்கு பூபதியாபிள்ளை வீட்டில் வேலை வாங்கிக் கொடுக்கிறார்.  

பூபதியாபிள்ளையின் மகன் டாக்டர் சுந்தரம் சிற்றன்னையின் கொடுமை தாங்காது வீட்டை விட்டு வெளியேற முற்படுகிறான். சரோஜா அவனைச் சமாதானப்படுத்தி வீட்டில் தங்க வைக்கிறாள். சுந்தரத்துக்கு சரோஜாவைத் தன் வாழ்க்கைத் துணையாக்க வேண்டும் என்ற விருப்பம் ஏற்பட்டு அதற்கு முயற்சி செய்கிறான்.  

சென்னைக்கு படிக்கச் சென்ற லலிதா அங்கு பணத்தைப் பறிகொடுக்கிறாள். வாசுதேவன் என்பவன் அவளுக்கு உதவுகிறான். ஆனால் அவன் அவளை ஏமாற்றி அவளை ஒரு குழந்தைக்குத் தாயாக்கிவிட்டு தப்பி விடுகிறான்.  

லலிதா குழந்தையுடன் ஊருக்கு வந்து சரோஜாவிடம் செல்கிறாள். சரோஜா லலிதாவின் நிலையைக் கண்டு மானம் மரியாதையைக் காப்பாற்றத் தன் வேலையையும் சுந்தரத்தின் அன்பையும் துறந்து லலிதாவுடன் செல்கிறாள்.  

சுந்தர் சரோஜாவைத் தேடி அலைகிறான். ஒரு நாள் சரோஜாவைக் கண்டு விட்டான். ஆனால் அவள் ஒரு குழந்தையைச் சீராட்டிக் கொண்டிருப்பதைக் கண்டு மனம் மாறி அந்த இடத்தை விட்டு அகன்று விடுகிறான்.  

சரோஜா என்ன செய்வதென்று தெரியாமல் தவிக்கிறாள். கடிதம் எழுதி பாகவதரை வரவழைக்கிறாள்.  

லலிதாவைக் கெடுத்தவனைக் கண்டு பிடித்து அவளை அவனிடம் ஒப்படைக்க வேண்டும். சுந்தரத்துக்குத் தான் குற்றமற்றவள் என நிரூபிக்க வேண்டும்.  

பாகவதரின் உதவியுடன் சரோஜா என்ன செய்தாள் என்பது தான் திரைக்கதை.  

## நடிகர்கள்
| நடிகர் | வேடம் |  |
| --- | --- | --- |
| ஜெமினி கணேசன் | *சுந்தர்* |  |
| எம். என். நம்பியார் | *வாசுதேவன்* |  |
| டி. எஸ். துரைராஜ் | *பஞ்சரத்ன பாகவதர்* |  |
| வி. கே. ராமசாமி | *சுப்பையா பிள்ளை* |  |
| சாவித்திரி | *சரோஜா* |  |
| கிரிஜா | *லலிதா* |  |
| டி. பி. முத்துலட்சுமி | *பொன்னம்மாள்* |  |
| சி. கே. சரஸ்வதி | *மங்கம்மா* |  |
| பத்மினி பிரியதர்சினி | நடனம் | } |

## பாடல்கள்
இரு சகோதரிகள் படத்துக்கு இசையமைத்தவர் எஸ். ராஜேஸ்வர ராவ். பாடல்களை எழுதியவர் தஞ்சை இராமையா தாஸ். பின்னணி பாடியவர்கள்: கண்டசாலா, பி. லீலா, ஜிக்கி, திருச்சி லோகநாதன், எம். எல். வசந்தகுமாரி, டி. வி. இரத்தினம், பி. சுசீலா ஆகியோர்.  
- *விரக நிலையில் தாபம் மீறும் வேளையில்* (எம். எல். வசந்தகுமாரி, டி. வி. ரத்னம்)
- *தாயே உன் செயலல்லவோ* (எம். எல். வசந்தகுமாரி, பி. லீலா)
- *ஜிகுஜிகுஜினத்தா திகுதிகுதிமித்தா* (ஜிக்கி குழுவினர்)
- *ஆகா, மனதைக் கவர்ந்த மலர் மாரா* (பி. சுசீலா குழுவினர்)
- ''சும்மா சாப்பிட வாங்க.. (ஜிக்கி)
- *பாவாடை தாவ்ணி சட்டைத் துணி* (திருச்சி லோகநாதன்)
- *ஜோரான ரூபமே மாறாத தீபமே* (பி. சுசீலா)
- *இனி மனம் போல நாமே* (கண்டசாலா, பி. லீலா)
- *லாட்டரியாலே பேட்டரி போலே* (திருச்சி லோகநாதன், ஜிக்கி)
- *தங்கச் சிலையே வாடா* (பி. சுசீலா)
- *காதல் கனிந்திடும் நேரத்தில்* (ஜிக்கி குழுவினர்)
# சித்திரத்தையல்


**சித்திரத்தையல்** அல்லது **பூப்பின்னல்** (*embroidery*) என்பது, சித்திர வேலைப்பாடுடன் கூடிய கைவினைச் செயலாகும். ஊசி மற்றும் நூல் (*Yarn*), 'நூல் துணி', அல்லது பிற பொருள்களை அலங்கரிக்கும் நேர்த்தியான கைப்பணியாகக் கருதப்படுகிறது. சித்திர வேலைப்பாடுகள், 'உலோக கீற்றுகள்' (*metal strips*), முத்துக்கள் (*pearls*), மணிகள் (*beads*), இறகுகள் (*quills*), மற்றும் 'வட்டுக்கள்', (*sequins*) போன்ற பொருள்களைக் கொண்டு ஒருங்கிணைத்துச் செய்யப்படும் கலை மிளிரும் கைப்பணியாகும்.  

## இந்தியாவில் இக்கலை
இந்தியாவில் சித்திரத் தையற்கலையானது, வரலாற்று முற்காலத்திலிருந்தே பயிலப்பட்டு வந்துள்ளது. சிந்துவெளி நாகரிக மக்கள், இக்கலையைப் பயின்று வந்ததாகவும், மேலும், சித்திரத் தையலுக்குப் பயன்படும் ஊசிகள் அங்கு கிடைத்துள்ளதாகவும், சிந்துவெளிப் பதுமைகளில் சித்திரத் தையலின் ஆடைகள் கண்டறியப்பட்டுள்ளது.  

## சான்றாதாரங்கள்
# தற்கால மரபுவழி யூதம்

**தற்கால மரபுவழி யூதம்** (*Modern Orthodox Judaism*) **தற்கால யூதம்** (*Modern Orthodoxy*) என்பது மரபுவழி யூதத்தினுள் உள்ள ஒரு அமைப்பாகும். இது யூத நெறிகளையும் யூதச் சட்டங்களை கடைப்பிடிப்பவர்களையும் தற்கால புதுமைக்கால வரலாற்றுடன் ஒற்றிணைக்க முயல்கிறது.  

தற்கால மரபுவழி யூதம் சில போதனைகளையும் மெய்யியல்களையும் பலதரப்பட்ட வடிவங்களில் விளக்க முற்படுகின்றது. அமெரிக்க ஐக்கிய நாடு மற்றும் மேற்குலகில், பொதுவாக மிதவாத மரபுவழியானது "தோரா அறிவியல்" மெய்யியல் மூலம் அடிப்படைத்தள ஆதரவினால் மேலோங்கியுள்ளது. இசுரேலில் தற்கால மரபுவழி யூதம் சமய சீயோனிசத்தினால் ஆதிக்கத்திற்கு உள்ளாகியுள்ளது. ஆயினும், முற்றிலும் அப்படியே அல்லாது, ஒரே நெறிகளையும் பிற விடயங்களையும் பகிர்ந்து கொள்கிறது.
# குவான் மானுவல் சந்தோசு


**குவான் மானுவேல் சந்தோசு கால்தெரோன்** (*Juan Manuel Santos Calderón*, பிறப்பு: ஆகத்து 10 1951) கொலொம்பியாவின் அரசுத்தலைவரும், 2016 ஆம் ஆண்டின் 2016 ஆம் ஆண்டின் அமைதிக்கான நோபல் பரிசு பெற்றவரும் ஆவார்.  

பொருளியலாளரும், ஊடகவியலாளருமான சந்தோசு, மிகவும் செல்வாக்கும் செல்வச் செழிப்பும் கொண்ட சந்தோசு குடும்பத்தில் பிறந்தவர். கேன்சசு பல்கலைக்கழகத்தில் பட்டப்படிப்பை முடித்துக் கொண்ட இவர் கொலொம்பியாவின் காப்பி தயாரிப்பாளர்களின் தேசிய அமைப்பில் பொருளாதார ஆலோசகராகப் பணியில் சேர்ந்தார். மேற்கல்விக்காக இலண்டன் பொருளியல் பள்ளியில் பயின்று, "எல் டெம்போ" நிறுவனத்தின் பணிப்பாளராக சேர்ந்தார்.  

1991 இல் கொலம்பியாவின் வெளியுறவு வணிக அமைச்சராக அன்றைய அரசுத்தலைவர் சேசர் துருகிலியோவினால் நியமிக்கப்பட்டார். 2000 ஆம் ஆன்டில் நிதி அமைச்சரானார்.  

அரசுத்தலைவர் ஆல்வரோ உரிபே வேலசின் ஆட்சிக் காலத்தில் இவர் அரசியலில் பிரபலமானார். 2005 ஆம் ஆண்டில் தேசிய ஐக்கியத்துக்கான சமூகக் கட்சியை ஆரம்பித்து, உரிபேயின் ஆட்சிக்கு ஆதரவளித்தார். 2006 ஆம் ஆண்டில் உரிபே மீண்டும் அரசுத்தலைவராகத் தேர்ந்தெடுக்கப்பட்ட போது, சந்தோசின் சமூகக் கட்சி நாடாளுமன்றத்தின் இரு அவைகளிலும் பெரும்பான்மைப் பலத்தைப் பெற்றது. சந்தோசு பாதுகாப்பு அமைச்சராக நியமிக்கப்பட்டார். உரிபேயின் பாதுகாப்புக் கொள்கைகளில் சந்தோசு உறுதுணையாக இருந்ததுடன், எப்பார்க், உட்பட கொலம்பியாவில் இயங்கும் அனைத்து கெரில்லா இயக்கங்களுக்கு எதிராகவும் கடும் போக்கைக் கொண்டிருந்தார்.  

2010 சூன் 20 இல், இரண்டு கட்ட வாக்கெடுப்பின் பின்னர், சந்தோசு கொலம்பியாவின் 32வது அரசுத்தலைவராகத் தேர்ந்தெடுக்கப்பட்டார். 2014 தேர்தலில் இவர் மீண்டும் அரசுத்தலைவராகத் தேர்ந்தெடுக்கப்பட்டார்.  

குவான் சந்தோசு கொலம்பியாவின் கெரில்லா இயக்கங்களுடன் ஏற்படுத்திக் கொண்ட அமைதி உடன்பாடு அனைத்து மக்கள் வாக்கெடுப்பில் தோல்வியடைந்திருந்தாலும், அக்டோபர் 7 இல் இவருக்கு 2016 ஆம் ஆண்டிற்கான அமைதிக்கான நோபல் பரிசு அறிவிக்கப்பட்டது.
# வார்ப்புரு:Proposed deletion notify

<includeonly></includeonly>  

The article } has been  

While all constructive contributions to Wikipedia are appreciated, content or articles may be deleted for any of several reasons.  

You may prevent the proposed deletion by removing the notice, but please explain why in your or on the article's talk page.  

Please consider improving the article to address the issues raised. Removing will stop the , but other es exist. In particular, the process can result in deletion without discussion, and allows discussion to reach for deletion.<noinclude>  

</noinclude>
# வார்ப்புரு:Proposed deletion/dated


<blockquote>}}}</blockquote>  
<p>If you can address this concern by , , , , or the page, **please [ edit this page]** and do so. *You may remove this message if you improve the article or otherwise object to deletion for any reason*. Although not required, you are encouraged to explain why you object to the deletion, either in your edit summary or on the talk page. If this template is removed, ****.</p>  

<small>If you created the article, please don't be offended. Instead, consider improving the article so that it is acceptable according to the .</small><span><span id="delete-criterion">PROD</span><span id="delete-reason">} }}</span><span id="raw-delete-reason">Expired , concern was: }}}</span></span>  
} </code></span></small>}} delete]</span></small>  
}}  
}}<noinclude>  

</noinclude>
# புளோரோபென்சீன்



**புளோரோபென்சீன்** *(Fluorobenzene)* C<sub>6</sub>H<sub>5</sub>F என்ற வேதியியல் வாய்ப்பாடு கொண்ட ஒரு வேதிச்சேர்மம் ஆகும். பென்சீனுடன் ஒரே புளோரின் அணு இணைக்கப்பட்ட பென்சீன் வழிச்சேர்மமே புளோரோபென்சீன் ஆகும்.  

## பண்புகள்

புளோரோபென்சீனின் உருகுநிலை – 44 பாகை செல்சியசு ஆகும். இந்த உருகுநிலை பென்சீனின் உருகுநிலையை விடக் குறைவானதாகும். மூலக்கூற்றிடை இடைவினைகள் மீதான புளோரினேற்ற வினையில், இவ்வுருகுநிலை அளவின் குறிப்பிடத்தக்க விளைவுகளை கரிம புளோரின் வேதியியல் முழுவதும் காணமுடிகிறது. மாறாக பென்சீனுக்கும் புளோரோபென்சீனுக்கும் இடையில் கொதிநிலை அளவில் 4 பாகை செல்சியசு வெப்பநிலை மட்டுமேயாகும்.  

## தயாரிப்பு

பென்சீன்டையசோனியம்டெட்ராபுளோரோபோரேட்டை வெப்பச்சிதைவுக்கு உட்படுத்தி புளோரோபென்சீன் ஆய்வகத்தில் தயாரிக்கப்படுகிறது.  

C6H5N2BF4 → C6H5F + BF3 + N2  

இதற்காக இவ்வினையில் [PhN2]BF4 சேர்மம் தீச்சுவாலையால் சூடேற்றப்படுகிறது. நிகழும் வெப்ப உமிழ் வினையில் ஆவியாகும் புளோரோபென்சீன் மற்றும் BF3 சேர்மங்கள் உருவாகின்றன. இவற்றுக்கு இடையிலான கொதிநிலை வேறுபாட்டைப் பயன்படுத்தி இவை தனித்தனியாகப் பிரிக்கப்படுகின்றன.  

## வரலாறு

1986 ஆம் ஆண்டு செருமனியிலுள்ள பான் பல்கலைக்கழகத்தைச் சேர்ந்த ஓ. வாலாச் முதன்முதலில் புளோரோபென்சீனைக் கண்டறிந்து அறிவித்தார். பீனைல்யீரசோனியம் உப்பில் தொடங்கி இரண்டு படிநிலைகளில் புளோரோபென்சீனை இவர் தயாரித்தார். ஈரசோனியம் குளோரைடு உப்பை முதலில் பிப்பெரிடினைடாக மாற்றினார். பின்னர் இதை ஐதரோபுளோரிக் அமிலத்தைப் பயன்படுத்தி பிளவுக்கு உட்படுத்தி புளோரோபென்சீனை தயாரித்தார்.  

[PhN2]Cl + 2 C5H10NH → PhN=N-NC5H10 + [C5H10NH2]Cl  
PhN=N-NC5H10 + 2 HF → PhF + N2 + [C5H10NH2]F  

வாலாச் காலத்தில் புளோரின் தனிமம் “Fl” என்ற குறியீட்டால் குறிக்கப்பட்டது. எனவே இவரது செயல்முறையில் ”C6H5Fl” எனத் துணைத் தலைப்பிடப்பட்டது.  
வளையபென்டாடையீனை டைபுளோரோகார்பீனுடன் வினைப்படுத்தி புளோரோபென்சீனை தயாரித்தல் தொழில் நுட்ப முறையிலான தயாரித்தல் முறையாகும். முதலில் உருவாகும் வளைய புரொப்பேன் வளையம் மிகுத்தல் வினைக்கு உட்பட்டு பின்னர் ஐதரசன் புளோரைடை இழக்கிறது.  

## வினைகள்

புளோரோபென்சீனில் உள்ள கார்பன் - புளோரின் பிணைப்பு மிகவும் வலிமையானது என்பதால் இச்சேர்மம் வினைத்திறன் குறைந்த சேர்மமாகக் காணப்படுகிறது, வினைத்திறன் மிகுந்த சேர்மங்களுக்கு இது பயனுள்ள ஒரு கரைப்பானாகச் செயல்படுகிறது. ஆனால், உலோக அணைவுச் சேர்மங்களை இது படிகமாக்குகிறது  
:.
# சித்திரப்பின்னல் துணி


**சித்திரப்பின்னல் துணி** (*knitted fabric*) இது, பின்னலிடுதலால் ஏற்படும் விளைவாகவே ஓர் துணியாக உருமாற்றம் பெறுகிறது. வழமையான நெய்தத் துணியிலிருந்து வேறுபட்டப் பண்புகளைக் கொண்ட இத்துணி, துண்டுதுகள்களாகவும், அதிக நெகிழ்வாகவும் எளிதாக கைப்பணி மூலம் கட்டமைக்கப்படுகிறது. காலுறைகள், தொப்பிகள் போன்ற பல பயன்பாடுகளுக்கு உகந்ததாக உள்ள சித்திரப்பின்னல் துணி, நெடுநாட்கள் நீடிக்கும் தன்மையுடன் பொருத்தமான வகையில், உருவாக்கப்படுகிறது.  

## சான்றாதாரங்கள்
# பாலபாரதி


**பாலபாரதி** (*Balabharathi*) தமிழ்த் திரைப்பட இசையமைப்பாளர் ஆவார். 1983ஆம் ஆண்டு *ஒருயுகம்* திரைப்படத்தில் இசையமைப்பாளரானார். 1985இல் இவருக்கு சரவணன் என்பவரால் செல்வா அறிமுகமானார். பொதிகை தொலைக்காட்சியில் ஒளிபரப்பான *சித்திரப் பாவை* என்ற தொடரில் செல்வாவும் சரவணனும் பணியாற்றினர். சித்திரப் பாவை தொடரில் ஆறு பாடல்களுக்கு பாலபாரதி இசையமைத்தார். *லீலா மாலா* என்ற தொலைக்காட்சித் தொடருக்கும் இசையமைத்தார். பின்னாளில் தலைவாசல் , அமராவதி ஆகிய திரைப்படங்களுக்கு இசையமைத்துள்ளார். இவர் *திவனி* என்ற இசை அகாதமியை நடத்தி வருகிறார்.  

## ஆரம்பகால வாழ்க்கை
பாலபாரதி மதுரையில் பிறந்து வளர்ந்தவர். இளங்கலை படிப்பு தத்துவ உளவியல், முதுகலை படிப்பு அரசறிவியல் மற்றும் பட்டயக் கணக்கறிஞர் போன்றவற்றைப் படித்தவர். இவர் பொதுவாக மிருதங்கம் வாசிப்பவர் ஆவார்.  

## இசையமைத்த திரைப்படங்கள்
| ஆண்டு | திரைப்படம் | இயக்குநர் | குறிப்புகள் |
| --- | --- | --- | --- |
| 1992 | தலைவாசல் | செல்வா | அறிமுகம் |
| 1993 | அமராவதி | செல்வா |  |
| பொறந்தாலும் ஆம்பளையாப் பொறக்கக் கூடாது |  |  |  |
| 1994 | பொண்டாட்டியே தெய்வம் | என். கே. விசுவநாதன் |  |
| 1998 | கோல்மால் | செல்வா |  |
| 2001 | அசோகவனம் | தக்காளி சீனிவாசன் |  |
| 2006 | சாசனம் | மகேந்திரன் |  |
| 2006 | மெர்க்குரி பூக்கள் | ௭ஸ். ௭ஸ். ஸ்டான்லி | பின்னணி இசை மட்டும் |
| 2012 | நாங்க | செல்வா |  |
| 2017 | ஊதாரி | வெளிவர இருக்கும் திரைப்படம் | } |
# சட்விம்ச பிராமணம்


**சட்விம்ச பிராமணம்** என்பது 25 அத்தியாயங்களைக் கொண்ட பஞ்சவிம்ச பிராமணம் எனப்படும் தண்டிய மகாபிராமணத்தின் ஒரு இணைப்பாக உள்ளது. இது அப்பிராமணத்தின் 26வது அத்தியாயமாகக் கருதப்படுகிறது. இப்பிராமணத்தின் இறுதிப் பகுதியான *அற்புத பிராமணம்* எனும் வேதாங்கம் மாய மந்திரங்களைப் பற்றிப் பேசுகிறது. இது சாம வேதத்தின், கௌதம, ராணயானிய பிரிவுகளுக்கு உரியது.
# ரத்தினநாயகர் அண்ட் சன்ஸ் பதிப்பகம்

**ரத்தினநாயகர் அண்ட் சன்ஸ் பதிப்பகம்** என்பது ஒரு தமிழ்ப் பதிப்பகம் ஆகும். இப்பதிப்பகம் 1920 ஆம் ஆண்டு **பி. ரத்தின நாயகர்** என்பவரால் சென்னை, கொண்டித்தோப்பு வெங்கட் ராம தெருவில் துவக்கப்பட்டு தற்போதுவரை இயங்கிவருகிறது.  
## வரலாறு
துவக்கத்தில் புத்தகக் கடை வைத்திருந்த ரத்தின நாயக்கர் 1920 இல் புத்தகங்களைப் பதிப்பித்து வெளியிடத் துவங்கினார். இவரது மரணத்திற்குப்பின் இவரது மகன் ரங்கசாமி நாயகர் பதிப்புத் தொழிலைத் தொடர்ந்தார். இவர் பதிப்பித்த முதல் நூல் ஆத்திச்சூடி. அதன்பிறகு, 15 சித்தர்களின் 'ஞானக் கோவை' எனும் 800 பக்க புத்தகத்தைப் பதிப்பித்தார். இன்றுவரை இந்த நூல் விற்பனையில் சாதனை படைத்துவருகிறது. அக்காலத்தில் புத்தகங்களில் இருக்கிற எழுத்துகள் மிகவும் சிறியதாக இருந்ததாலும் மின்வசதி இல்லாத காரணத்தால் படிக்க சிரமப்பட்டவர்களின் வசதிக்காக *பெரிய எழுத்து கருட புராணம்*, *பெரிய எழுத்து மகாபாரதம்* என்று அட்டைகளில் அச்சிடப்பட்ட 'பெரிய எழுத்து' புத்தகங்களை வெளியிட்டனர் இந்த உத்தியைப் பின்னாட்களில் இதர பதிப்பாளர் களும் பின்பற்றத் துவங்கினர். இவர்களின் வெளியீடும், *வைத்திய வித்துவான் மணி சி. கண்ணுசாமிப் பிள்ளை* எழுதிய சித்த மருத்துவம் தொடர்பான ஏழு புத்தகங்களும் சித்த மருத்துவக் கல்லூரிகளில் பாட நூல்களாகவும் இருக்கின்றன. அதேபோல கர்ண மோட்சம், அர்ச்சுனன் தபசு உள்ளிட்ட தெருக்கூத்து நாடகப் பிரதிகளும் ஆய்வுகளுக்காகப் பல்வேறு பல்கலைக்கழக மாணவர்களால் விரும்பி வாங்கப்படுகின்றன.
# அடி உடுக்கு

**அடி உடுக்கு** அல்லது **அடி உடுக்கை** என்பது தமிழக மலைவாழ் மக்கள் விலங்குகளிடம் இருந்து தங்களை காத்துக்கொள்ளும் விதத்தில் மூங்கிலால் உருவாக்கிக்கொண்ட ஒரு ஒலி எழுப்பும் பாரம்பரிய கருவியாகும். இந்தக் கருவி யானை, சிறுத்தை, புலி, காட்டுப்பன்றி, காட்டெருமை, கரடி போன்ற விலங்குகளிடம் இருந்து மலைவாழ் மக்களைச் சிறப்பாக பாதுகாக்கிறது.  

## அமைப்பு
இந்த அடி உடுக்கை இரண்டு அடி நீள மூங்கிலில் இரு புறமும் வில் போன்று கட்டப்பட்டிருக்கும் வலுவான நூல் இழையில் ஒரு குச்சி இணைக்கப்பட்டிருக்கும். அவற்றை இரு புறமும் அசைக்கும்போது மூங்கிலில் படும் குச்சி ஓசை எழுப்புகிறது. இது 30 மீட்டர் வரை ஒலி எழுப்பும் தன்மையுள்ளது. இதனால் வன விலங்குகள் எதுவும் மலைவாழ் மக்களின் குடியிருப்புகளை நெருங்காது. செலவு ஏதுமின்றி சாதாரண மூங்கிலில் செய்யப்படும் இக்கருவிகள், மலைவாழ் மக்களை பாதுகாத்து வருவதில் பெரும் பங்கு வகிக்கின்றன. இந்த மூங்கில் கருவிகளைப் பழமை அழியாமல் ஆவணப்படுத்தும் முயற்சியை ஐ.நா. கலாச்சார அமைப்பான யுனிசெஃப் மேற்கொண்டுள்ளது.
# மூங்கில் குடுக்கை

**மூங்கில் குடுக்கை** என்பது தமிழக மலைவாழ் மக்கள் விலங்குகளிடம் இருந்து தங்களை காத்துக்கொள்ளும் விதத்தில் மூங்கிலால் உருவாக்கிக்கொண்ட ஓர் ஒலி எழுப்பும் பாரம்பரிய கருவியாகும். இந்தக் கருவி யானை, சிறுத்தை, புலி, காட்டுப்பன்றி, காட்டெருமை, கரடி போன்ற விலங்குகளிடம் இருந்து மலைவாழ் மக்களைச் சிறப்பாக பாதுகாக்கிறது.  
## அமைப்பு
இந்த மூங்கில் உடுக்கை மூன்று அடியில் இருந்து நான்கு அடி நீளம் கொண்டதாக மூங்கிலில் செய்யப்படுகிறது. மூங்கிலின் ஒரு பாதியின் நடுப்பகுதி வெட்டப்பட்டுள்ள நிலையில், மீதம் உள்ள மறு பகுதி சரிபாதியாக வெட்டப்பட்டு இருக்கும் விதத்தில் இருக்கும். இவற்றை அசைக்கும்போது எழும் ஓசை 100 மீட்டர் சுற்றளவுக்கு மேல் காடுகளுக்குள் கேட்கும். இதனால் வன விலங்குகள் எதுவும் மலைவாழ் மக்களின் குடியிருப்புகளை நெருங்காது. இந்த மூங்கில் கருவிகளைப் பழமை அழியாமல் ஆவணப்படுத்தும் முயற்சியை ஐ.நா. கலாச்சார அமைப்பான யுனிசெஃப் மேற்கொண்டுள்ளது.
# முதன்மை மூலைவிட்டம்

நேரியல் இயற்கணிதத்தில், ஓர் சதுர அணி <math>A</math> இன் **முதன்மை மூலைவிட்டம்** (*main diagonal*, *principal diagonal*, *primary diagonal*, *leading diagonal*, *major diagonal*) என்பது அவ்வணியின் உறுப்புகள் <math>A_{i,j},</math> <math>i = j</math> என்பனவற்றால் ஆனதாகும். இது அணியின் இடப்பக்க மேல் மூலையிலிருந்து வலப்பக்க கீழ் மூலைவரை அமையும். கீழுள்ள சதுர அணிகளில் அதன் முதன்மை மூலைவிட்டங்கள் சிவப்பு நிறத்தில் காட்டப்பட்டுள்ளன.  

:<math>\begin{bmatrix}  
\color{red}{2} & 5 & 8\\  
-1 & \color{red}{3} & 0\\  
4 & 7 & \color{red}{6}\end{bmatrix}  
\qquad  
\begin{bmatrix}  
\color{red}{1} & 0 & 4 & -3\\  
8 & \color{red}{2} & 1 & 0\\  
7 & 5 & \color{red}{9} & 11\\  
0 & -175 & 20 & \color{red}{4}\end{bmatrix}  
\qquad  
\begin{bmatrix}  
\color{red}{4} & 0 & 3\\  
7 & \color{red}{2} & 9\\  
2 & -5 & \color{red}{0}\end{bmatrix}</math>  

;எதிர்மூலைவிட்டம்  
<math>N</math> வரிசையுள்ள சதுர அணி <math>B</math> இன் **எதிர்மூலைவிட்டம்** (*antidiagonal*, *counterdiagonal*, *secondary diagonal*, *trailing diagonal* or *minor diagonal*) என்பது அவ்ணியின் உறுப்புகள் <math>B_{i,j},</math> <math>i + j = N - 1</math> என்பனவற்றால் ஆனது. இம்மூலைவிட்டம் அணியின் வலப்பக்க மேல் மூலையிலிருந்து இடப்பக்கக் கீழ் மூலைவரை அமைந்திருக்கும்.  

:<math>\begin{bmatrix}  
0 & 0 & \color{red}{1}\\  
0 & \color{red}{1} & 0\\  
\color{red}{1} & 0 & 0\end{bmatrix}</math>  

## ஆதாரங்கள்
-
# சமய சீயோனிசம்

.]]  

**சமய சீயோனிசம்** (*Religious Zionism*; , அல்லது *பின்னப்பட்ட பிடிப்பான தொப்பி* என்ற பொருள்) என்பது சீயோனிசம் மற்றும் யூத சமயத்தை கடைப்பிடிப்பவர்களும் இணைந்த ஒரு கருத்தியலாகும்.  

இசுரேல் அரசு உருவாகு முன், பிரதானமாக சமய சீயோனியர்கள் சமயத்தை கடைப்பிடிக்கும் யூதர்களாக, பாலத்தீனத்தில் அல்லது இசுரேல் தேசத்தில் யூத அரசை உருவாக்கும் முயற்சிக்கு ஆதரவளித்தனர்.  

ஆறு நாள் போர் போரின் பின்னும் மேற்குக் கரை கைப்பற்றப்பட்ட பின்னும், அப்பகுதிகள் யூத சொற்பிரயோகத்தின்படி யூதேயா சமாரிய என அழைக்கப்பட்டதுடன், சமய சீயோனிச இயக்கத்தின் வலதுசாரிகள் தேசிய தேசியவாதிகளை மீள் இணைத்து பின் சீயோனிசத்தினுள் பரிணமித்தனர். அவர்களின் கருத்தியல் மூன்று தூண்களினால் சுழல்கிறது. அவை முறையே: இசுரேல் நிலம், இசுரேல் மக்கள், இசுரேலின் தோரா என்பனவாகும்.
# மேத்யூ சூறாவளி



**மேத்யூ சுறாவளி** (*Hurricane Matthew*) எயிட்டி, ஜமேக்கா, கியூபா, டொமினிக்கன் குடியரசு, பகாமாசு நாடுகளில் தாக்கமேற்படுத்திவிட்டு நிகழ்நேரத்தில் தென்கிழக்கு ஐக்கிய அமெரிக்காவின், குறிப்பாக புளோரிடா, மற்றும் ஜார்ஜியா, தென் கரொலைனா, வட கரொலைனா மாநிலங்களின் கிழக்கு கடற்கரையை ஒட்டி நகர்ந்துகொண்டிருக்கின்ற வலிமைமிக்க வெப்ப மண்டலச் சூறாவளி ஆகும். இது 2007ஆம் ஆண்டில் வீசிய ஃவீலிக்சு சூறாவளியை அடுத்து அத்திலாந்திக்குப் பகுதியில் ஐந்தாம் வகை சூறாவளிகளில் முதலாவதாகும். செப்டம்பர் 22 அன்று ஆப்பிரிக்க கடலோரத்திலிருந்து தீவிர அலையோட்டத்திலிருந்து உருவானது; மேற்கு நோக்கு நகர்ந்து செப்டம்பர் 28 அன்று லீவர்டு தீவுகளின் கிழக்குப் புறத்தில் சூறாவளியாக மாறியது. விரைவிலேயே ஐந்தாம் வகுப்பு சூறாவளியாக வலிவுற்றது.  

இந்தச் சூறாவளியால் குறைந்தது 889 உயிரிழப்புகள் நிகழ்ந்துள்ளதாக கருதப்படுகின்றது; எயிட்டியில் 877 பேரும் புளோரிடாவில் 6 பேரும் உயிரிழந்துள்ளனர்.  

அக்டோபர் 6 அன்று ஐக்கிய அமெரிக்க குடியரசுத் தலைவர் பராக் ஒபாமா புளோரிடாவில் நெருக்கடி நிலையை அறிவித்துள்ளார். பின்னர் கூட்டரசின் பேரிடர் அறிவிக்கையில் ஜார்ஜியாவும் தென் கரோலினாவும் சேர்க்கப்பட்டன.  

## மேற்சான்றுகள்
# யூதக் குருசார் யூதம்

**யூதக் குருசார் யூதம்** (*Rabbinic Judaism*, *Rabbinism*; எபிரேயம்: יהדות רבנית) என்பது 6 ஆம் நூற்றாண்டிலிருந்து, தல்மூத் ஒழுங்குபடுத்தியதன் பின் யூதத்தில் உருவாகிய முக்கிய பகுதியாகும். பரிசேயர் யூதத்தின் வளர்ச்சியில் இருந்து சீனாய் மலையில் மோசே கடவுளிடமிருந்து தோராவைப் பெற்றுக் கொண்ட நம்பிக்கையில் அடிப்படையில் யூதக் குருசார் யூதம் காணப்படுகின்றது. அது வெறுமனே குறித்த நடைமுறையை மட்டும் சாராமல் பழைய ஏற்பாடு, வாய்வழிச் சட்டங்கள், மனித விளக்கம் என்பவற்றின் அடிப்படையில் இயங்குகின்றது.  


## வெளி இணைப்பு
- Rabbinic Judaism
- 9 Things You Should Know About Rabbinic Judaism
# சித்திரகுப்தர் கோயில்


**சித்திரகுப்தர் கோயில்** (*Chitragupta temple*), காஞ்சிபுரம் நெல்லுக்காரர் தெருவில் அமைந்துள்ள இந்துக்கோயில்களில் ஒன்றாகும். இக்கோயில் இந்து மதக் கடவுள் சித்திரகுப்தரின் அரிய கோயிலாக விளங்குகிறது. இது ஒரு அரிதான கோயிலாகும். ஏனெனில் உலகில் காஞ்சிபுரத்தில் மட்டுமே சித்ரகுப்தனுக்கு ஆலயம் அமைந்துள்ளது. சித்திரை மாதத்தில் சித்ரகுப்தனுக்கு திருவிழா நடைபெறுகிறது. சித்திரை பவுர்ணமிக்கு முன்னாள் சித்ரகுப்தருக்கு கர்ணகி அம்பிகையுடன் திருமணம் நடைபெற்று பவுர்ணமி அன்று நகர்வலம் வருகிறார்.  

இந்த ஆலயம் காஞ்சிபுரம் பேருந்து நிலையத்திற்கு அருகில் ராஜவீதியில் அமைந்துள்ளது. திருமணத்தடை உள்ளவர்கள் இங்கு வந்து வழிபட்டுச் சென்றால் திருமணம் நடைபெற்று இல்லறத்தில் இனிதே வாழ்ந்துவருகிறார்கள். இக்கோயிலின் மூலவர் சித்திரகுப்தரை வணங்கினால், இறப்பிற்குப் பின் ஞானமும், மோட்சமும் எளிதில் கிடைக்கும் என்பது நம்பிக்கை.  

## சான்றாதாரங்கள்
# யூத அறிவியல்

**யூத அறிவியல்** அல்லது **யூத விஞ்ஞானம்** (*Jewish Science*) என்பது புதிய சிந்தனை இயக்கத்துடன் ஒப்பிடக்கூடிய ஒரு யூத ஆன்மீக சமய இயக்க ஆகும். இதன் பல அங்கத்தவர்கள் வழக்கமாக தொழுகைக் கூடங்களில் வழிபாடுகளில் கலந்து கொள்கின்றனர்.  

இது ஒரு யூத மெய்யியல் விளக்கமாக, 1900 களில் ராபி அல்பிரட் ஜி. மோசஸ் என்பவரால் கிறித்தவ அறிவியலினதும் புதிய சிந்தனை இயக்கத்தினதும் வளர்ச்சித் தாக்கத்திற்கு பதிலாக கருத்துருப் பெற்றது. எபிரேயப் பாரம்பரியத்தில் தந்தைக்குரிய இடத்தில் கடவுளை மையப்படுத்த, "யூத அறிவியல் அண்டத்தின் உண்மைத்தன்மையில் ஊடுருவும் ஆற்றல் அல்லது வலிமையாக கடவுளைப் பார்க்கிறது. ராபி அல்பிரட் ஜி. மோசஸ் 1916 இல் எழுதிய "யூத அறிவியல்: யூதத்தில் தெய்வீக குணப்படுத்தல்" (*Jewish Science: Divine Healing in Judaism*) என்ற நூலில் அவருடைய அடிப்படை படிப்பினைகளைக் காணலாம். இவ்வியக்கம் 1922 இல் நிறுவனமாகியது.
# புதுமுறை யூதம்

, புடாபெஸ்ட், ஐரோப்பாவில் உ;ள பெரிய தொழுகைக் கூடம்.]]  
**புதுமுறை யூதம்** (*Neolog Judaism*) என்பது கங்கேரிய யூதர்களால் 19 ஆம் நூற்றாண்டில் யூத அடிமையொழிப்புக் காலத்தில் உருவாகிய பிரிவு ஆகும். சக்காரியாஸ் பிராங்களின் "முழுமையான வரலாற்றுப் பாடசாலை" இதில் தாக்கம் செலுத்தி அடையாளம் காணப்பட்டது.  

மரபுவழி யூதத்துடன் இதன் பிளவு 1868–1869 இல் கங்கேரிய யூத காங்கிரஸ் நிறுவனமாக்கலுடன் ஆரம்பித்தது. புதுமுறை யூதம் ஒவ்வொரு இடங்களிலும் தனித்து சுதந்திரமாகச் செயற்படுகின்றது. இன்று கங்கேரி யூதர்களில் இரு பெரிய குழுவாக்க காணப்படுகின்றது.
# மனித நல யூதம்

**மனித நல யூதம்** (*Humanistic Judaism*; ) என்பது ஒரு யூத இயக்கம் ஆகும். இது தற்கால யூத வாழ்வு முறையில் கடவுள் நம்பிக்கையற்ற மாற்று முறையை வழங்குகின்றது.  

இது யூதத்தை யூதர்களின் வரலாற்று அனுபவத்தையும் கலாச்சாரமான வரையறுத்து, மனிதநேயத்தை ஊக்குவித்து சமயச்சார்பற்ற யூதர்களை யூதத் திருவிழாக்கள், வாழ்வில் வரும் விழாக்கள் (திருமணம்) ஆகியவற்றில் பங்குபற்றி யூத அடையாளத்தை கொண்டிருக்கவும் ஊக்குவிக்கிறது.
# திலகம் (1960 திரைப்படம்)



***திலகம்*** ஓர் இந்திய தமிழ்த் திரைப்படமாகும். கிருஷ்ணன் பஞ்சு இரட்டையர்கள் இயக்கத்தில் 1960-ஆம் ஆண்டு வெளியான இப்படத்தில் பிரேம் நசீர், எம். என். ராஜம், ஸ்ரீரஞ்சனி முக்கிய பாத்திரங்களேற்று நடித்தனர்.  

## திரைக்கதை
சரஸ்வதி கணவனிடமிருந்து பிரிந்து வாழ்கிறாள். அவளும் அவளது மகள் திலகமும் திருச்சியில் வாழும் சரஸ்வதியின் சகோதரி வீட்டிற்கு வந்து தங்குகின்றனர். திலகத்தைத் தன் தம்பி சேகருக்கு மணமுடிக்க சரஸ்வதி விரும்புகிறாள். ஆனால் அவளது சித்தப்பா சாம்பசிவம் திலகத்தை பம்பாயிலுள்ள ஒரு பணக்கார கிழவருக்கு கல்யாணம் செய்து வைக்க முயற்சி செய்கிறார். சாம்பசிவத்தின் மகன் குணசேகரன் தந்தையின் திட்டத்தை எதிர்ப்பதுடன் திலகத்தை சேகருக்கு திருமணம் செய்து வைக்க நடவடிக்கை எடுக்கிறான். அவனது நடவடிக்கைகளை விளக்குவதே மீதிக் கதையாகும்.  

## நடிகர்கள்
பிரேம் நசீர்  

எம். என். ராஜம்  

ஸ்ரீரஞ்சனி  

ஆர். இராஜகுமாரி  

டி. பாலசுப்பிரமணியம்  

தாம்பரம் லலிதா  

குலதெய்வம் ராஜகோபால்  

எஸ். இராமராவ்  

சி. எஸ். பாண்டியன்  

எஸ். எல். நாராயணன்  

மனோரமா  

*அப்பா* கே. துரைசுவாமி  

*திலகம்* கே. எம். நாராயணசுவாமி  

சீதாலட்சுமி  

ரமாமணி பாய்  

பக்கிரிசாமி  

## தயாரிப்பு விபரம்
ஏவிஎம் அதிபர் அவிச்சி மெய்யப்பச் செட்டியாரின் மகன் எம். சரவணன் இந்தப் படத்தில் தான் தயாரிப்பாளராக உருவானார்.  

## பாடல்கள்
திலகம் படத்துக்கு இசையமைத்தவர் ஆர். சுதர்சனம். பாடல்களை யாத்தவர்கள்: கொத்தமங்கலம் சுப்பு, எம். கே. ஆத்மநாதன், *கவி* எஸ். ராஜகோபால், வி. சீதாராமன் ஆகியோர். பின்னணி பாடியவர்கள்: டி. எம். சௌந்தரராஜன், சீர்காழி கோவிந்தராஜன், எஸ். சி. கிருஷ்ணன், எம். எல். வசந்தகுமாரி, பி. சுசீலா, சூலமங்கலம் ராஜலட்சுமி, டி. எஸ். பகவதி, எல். ஆர். ஈஸ்வரி ஆகியோர்.  

| எண் | பாடல் | பாடகர்/கள் | பாடலாசிரியர் | கால அளவு |
| --- | --- | --- | --- | --- |
| 1 | *பி ஓ வை போய்* | எஸ். சி. கிருஷ்ணன் & சூலமங்கலம் ராஜலட்சுமி | 03:52 |  |
| 2 | *மனசுக்குள்ளே மறைச்சுவைக்க முடியலே* | சீர்காழி கோவிந்தராஜன் & எம். எல். வசந்தகுமாரி | எம். கே. ஆத்மநாதன் | 03:43 |
| 3 | *ஆடிவரும் பூங்கொடி* | பி. சுசீலா | ஏ. மருதகாசி | 03:47 |
| 4 | *ஏழைக்கும் வாழ்வுக்கும் வெகுதூரமா* | சீர்காழி கோவிந்தராஜன், எம். எல். வசந்தகுமாரி
டி. எஸ். பகவதி | கவி ராஜகோபால் | 04:38 |
| 5 | *காவேரி கரைதனிலே காவல் இருப்பவளே* | டி. எம். சௌந்தரராஜன் | 01:25 |  |
| 6 | *ஆயி மகமாயி பேரைச் சொல்லி* | எஸ். சி. கிருஷ்ணன், எல். ஆர். ஈஸ்வரி & சூலமங்கலம் ராஜலட்சுமி | 01:02 |  |
| 7 | *கரகம் கரகம் கரகம்* | எஸ். சி. கிருஷ்ணன் & சூலமங்கலம் ராஜலட்சுமி | 01:34 |  |
| 8 | *மாரி முத்துமாரி* | டி. எம். சௌந்தரராஜன் & சூலமங்கலம் ராஜலட்சுமி | கொத்தமங்கலம் சுப்பு | 01:17 |
| 9 | *இந்நேரம் என்ன செய்தே* | எஸ். சி. கிருஷ்ணன் & எல். ஆர். ஈஸ்வரி | 01:38 |  |
| 10 | *பயாஸ்கோப்பு பாத்தியா* | டி. எம். சௌந்தரராஜன் & சூலமங்கலம் ராஜலட்சுமி | கொத்தமங்கலம் சுப்பு | 01:46 |
| 11 | *தஞ்சாவூர் கரகமடி ஓ மாரியம்மா* | எஸ். சி. கிருஷ்ணன், சூலமங்கலம் ராஜலட்சுமி,
எல். ஆர். ஈஸ்வரி & டி. எம். சௌந்தரராஜன் | கொத்தமங்கலம் சுப்பு | 01:22 |
| 12 | *காத்திருந்த கண்ணுக்கு ஒளி வந்தது* | எம். எல். வசந்தகுமாரி | கவி ராஜகோபால் | 04:22 |
| 13 | *சந்தேகம் என்னும் ஒரு சரக்கு* | எஸ். சி. கிருஷ்ணன் & சூலமங்கலம் ராஜலட்சுமி | 03:26 | } |
# பஞ்ச கிருத்தியத் தாண்டவம்

**பஞ்ச கிருத்தியத் தாண்டவம்** என்பது சைவசமயக் கடவுளான சிவபெருமான் ஆடிய தாண்டவங்களில் தொழிலினை அடைப்படையாகக் கொண்டு தொகுக்கப்படும் பிரிவாகும். இதனைப் பற்றி பரத சூடாமணியில் கூறப்பட்டுள்ளது. இந்தத் தாண்டவங்கள் பயன்கள் மற்றும் சுவையைப் பற்றி விளைந்தன என்று கூறப்படுகிறது.  

1. அகோர தாண்டவம்
1. ஊர்த்தவ தாண்டவம்
1. ஆச்சர்ய தாண்டவம்
1. ஆனந்தத் தாண்டவம்
1. செந்தர்ய தாண்டவம்

## ஆதாரங்கள்
# ஆக்சாலில் குளோரைடு


## வினைகள்

ஆக்சாலில் குளோரைடு தண்ணீருடன் வினைபுரிந்து ஐதரசன் குளோரைடு (HCl), கார்பனீராக்சைடு (CO2) மற்றும் கார்பனோராக்சைடு (CO) போன்ற வாயு விளைபொருட்களை மட்டும் தருகிறது.  

(COCl)<sub>2</sub> + H<sub>2</sub>O → 2 HCl + CO<sub>2</sub> + CO  

இப்பண்பினால் இச்சேர்மம் பிற அசைல்குளோரைடுகளில் இருந்து மாறுபடுகிறது, பிற அசைல் குளோரைடுகள் ஐதரசன்குளோரைடாகவும் அதனுடன் தொடர்புடைய அசல் கார்பாக்சிலிக் அமிலமாகவும் நீராற்பகுப்பு அடைகின்றன.  

## கரிம வேதியியல் பயன்கள்

### ஆல்ககால்களின் ஆக்சிசனேற்றம்

டைமெத்தில்சல்பாக்சைடும் ஆக்சாலில் குளோரைடும் சேர்ந்த கரைசலை டிரையெத்திலமீன் சேர்த்து வெப்பந்தணித்தால் ஆல்ககால்கள் அவற்றுடன் தொடர்புடைய ஆல்டிகைடுகளாகவும் கீட்டோன்களாகவும் மாற்றப்படுகின்றன. இவ்வினை சுவெர்ன் ஆக்சிசனேற்ற வினை என்ற பெயரால் அழைக்கப்படுகிறது.  

### அசைல் குளொரைடுகள் தொகுத்தல்

தொடர்புடைய கார்பாக்சிலிக் அமிலங்களிலிருந்து அசைல் குளோரைடுகளைத் தயாரிக்கும் கரிமத் தொகுப்பு வினைகளில் ஆக்சாலில் குளோரைடு பிரதானமாகப் பயன்படுத்தப்படுகிறது. இவ்வினையில் என்,என்-டைமெத்தில்பார்மமைடுடன் சேர்ந்து ஆக்சாலில் குளோரைடு ஒரு வினையூக்கியாகச் செயல்படுகிறது. தயோனைல் குளோரைடைப் போல, இவ்வினையூக்கி வினையில் தோன்றுகின்ற ஆவியாகின்ற பக்க விளைபொருட்களை சிதைக்கிறது. இப்பக்கவிளை பொருட்களில் ஆற்றல்மிக்க புற்றுநோய் காரணியும் தோன்றுகிறது என்பது குறிப்பிடத்தக்கது ஆகும். தயோனைல் குளோரைடுடன் ஒப்பிடுகையில் ஆக்சாலில் குளோரைடு மிதமானது என்பதால் அதிகமான தெரிவுநிலை வினையூக்கியாகக் கருதப்படுகிறது. ஆனால் விலையுடன் ஒப்பிடுகையில் இது தயோனைல் குளோரைடை விட விலை உயர்வானது என்ற காரணத்தினால் குறைந்த அளவுகளில் பயன்படுத்தப்படுகிறது.  
:  
இவ்வினையில், வில்சுமெயர்-ஆக் வினையின் முதல்படியில் நிகழ்வதைப் போல டைமெத்தில்பார்மமைடை இமிடோயில் குளோரைடு வழிப்பொருளாக (Me2N=CHCl+) மாற்றஞ்செய்யும் செயல்முறையும் உள்ளடங்கியுள்ளது. இமிடோயில் குளோரைடு செயல்திறன் மிக்க ஒரு குளோரினேற்றும் முகவராகும்.  

### அரீன்களை பார்மைலேற்றுதல்

அலுமினியம் குளோரைடு முன்னிலையில் ஆக்சாலில் குளோரைடு, அரோமாட்டிக் சேர்மங்களுடன் வினைபுரிந்து தொடர்புடைய அசைல் குளோரைடுகளை உருவாக்குகிறது. இவ்வினை பிரைடல் கிராப்ட்சு அசைலேற்ற வினையென்ற பெயரால் அழைக்கப்படுகிறது. இவ்வாறு உருவாகும் அசைல் குளோரைடை தண்ணீருடன் சேர்த்து நீராற்பகுப்புக்கு உட்படுத்தி தொடர்புடைய கார்பாக்சிலிக் அமிலங்கள் தயாரிக்கப்படுகின்றன.  

### ஆக்சாலிக் இருயெசுத்தர்கள் தயாரித்தல்

பிற அசைல் குளோரைடுகள் போலவே ஆக்சாலில் குளோரைடும் ஆல்ககால்களுடன் வினைபுரிந்து எசுத்தர்களைக் கொடுக்கிறது.  

:2 RCH<sub>2</sub>OH + (COCl)<sub>2</sub> → RCH<sub>2</sub>OC(O)C(O)OCH<sub>2</sub>R + 2 HCl  

குறிப்பாக இவ்வினைகள் பிரிடின் போன்ற காரத்தின் முன்னிலையில் நிகழ்கின்றன. சயலும் என்ற இரு எசுத்தர் சேர்மமானது, பீனால் , பீனைல் ஆக்சலேட்டு எசுத்தரிலிருந்து வருவிக்கப்படுகிறது. ஒளிரும் குச்சிகளில் இவ்விரு எசுத்தர் செயல்திறன் மிக்க ஒர் இடுபொருளாக உள்ளது.  

## பிற பயன்கள்

கார்பனின் ஆக்சைடான டையாக்சேன் டெட்ராகீட்டோன் (C4O6) தயாரிப்பிலும் ஆக்சாலில் குளோரைடு பயன்படுவதாக அறியப்படுகிறது.  

## முன்பாதுகாப்பு

2000 ஆம் ஆண்டு மார்ச்சு மாதத்தில் மலேசிய ஏர்லைன்சு ஏர்பசு விமானம் பழுதடைந்ததற்கு காரணம் ஆக்சாலில் குளோரைடு கசிவுதான் காரணம் என்று அறிவிக்கப்பட்டது
# ஒருமுக அரசு



**ஒருமுக அரசு** (*unitary state*) ஒரே அதிகாரமையத்தைக் கொண்ட அரசு அல்லது நாடு ஆகும்; இதில் நடுவண் அரசிடம் அனைத்து அதிகாரங்களும் குவியப்படுத்தப்பட்டிருக்கும். ஏதேனும் நிர்வாகப் பிரிவுகள் இருப்பினும் அவை நடுவண் அரசு பகிரும் அதிகாரத்தை மட்டுமே செயலாக்க இயலும். உலகின் பெரும்பாலான நாடுகள் ஒருமுக அரசைக் கொண்டுள்ளன. 193 ஐக்கிய நாடுகள் சபை உறுப்பு வகிக்கும் 193 நாடுகளில் 165 நாடுகளில் ஒருமுக அரசுமுறையே நிலவுகின்றது.  

ஒருமுக அரசுகளுக்க எதிராக கூட்டரசு நாடுகள் (கூட்டாட்சிகள்) அமைந்துள்ளன.  

ஒருமுக அரசுகளில் நடுவண் அரசால் உள்தேசிய அலகுகள் உருவாக்கப்படலாம் அல்லது கலைக்கப்படலாம்; அவற்றின் அதிகாரங்கள் விரிவாக்கப்படலாம் அல்லது குறுக்கப்படலாம்.  
அரசியல் அதிகாரம் ஒப்படைவு மூலமாக உள்ளாட்சிகளுக்கு எழுத்துருச் சட்டம் மூலம் பகிர்ந்தளிக்கப்பட்டாலும் நடுவண் அரசே உச்ச அரசாக விளங்கும்; ஒப்படைக்கப்பட்ட அதிகாரங்களை இரத்தாக்குவதோ கட்டுப்படுத்துவதோ நடுவண் அரசால் இயலும்.  

பெரிய பிரித்தானியா மற்றும் வடக்கு அயர்லாந்து இராச்சியம் ஒருமுக அரசிற்கான எடுத்துக்காட்டாக விளங்குகின்றது. இசுக்கொட்லாந்து, வேல்ஸ் மற்றும் வட அயர்லாந்து பகுதிகளுக்கு தன்னாட்சி உரிம அதிகாரங்களை ஐக்கிய இராச்சியத்தின் நாடாளுமன்றம் பகிர்கின்றது; இருப்பினும் அந்த நாடாளுமன்றம் தன்னிட்சையாக சட்டமியற்றி இந்த அதிகாரப் பகிர்வுகளை மாற்றவோ இரத்து செய்யவோ இயலும். (இங்கிலாந்திற்கு தனியான ஒப்படைக்கப்பட்ட அதிகாரங்கள் ஏதுமில்லை). பல ஒருமுக அரசுகளில் எந்த பகுதிக்குமே தன்னாட்சி வழங்கப்படுவதில்லை. இத்தகைய நாடுகளில் உட்தேசிய வட்டாரங்கள் தங்களுக்கான சட்டங்களை இயற்ற முடியாது. இவற்றிற்கு காட்டாக அயர்லாந்து குடியரசு, நோர்வே உள்ளன.  

மாறாக கூட்டாட்சி நாடுகளில், உள்தேசிய அரசுகள் தங்கள் அதிகாரங்களை நடுவண் அரசுடன் சரிசமனான நிலையில் எழுதப்பட்ட அரசியலமைப்புச் சட்டத்தின்படி பகிர்ந்து கொண்டுள்ளன; இந்த அதிகாரப் பகிர்வில் மாற்றங்கள் தேவைப்படின் இரு அரசுகளின் ஒப்புதலும் தேவையாகின்றது. இதன்மூலம் உள்தேசிய அலகுகளின் இருத்தலும் அதிகாரங்களும் தன்னிட்சையாக நடுவண் அரசால் மாற்றவியலாது.  
## ஒருமுக அரசுகளின் பட்டியல்

### ஒருமுக குடியரசுகள்

- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 

### ஒருமுக மன்னராட்சிகள்

- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 

### மொத்த உள்நாட்டு உற்பத்தி அடிப்படையில் 5 மிகப்பெரிய ஒருமுக நாடுகள்

- 
- 
- 
- 
- 

### மக்கள்தொகை அடிப்படையில் 5 மிகப்பெரிய ஒருமுக நாடுகள்
- 
- 
- 
- 
- 

### பரப்பளவு அடிப்படையில் 5 மிகப்பெரிய ஒருமுக நாடுகள்
- 
- 
- 
- 
- 

## மேற்சான்றுகள்
# சிவெட்சு

, இந்தோனேசியா, வியட்நாம், எகிப்து, துருக்கி மற்றும் தென்னாப்பிரிக்கா]]  

**சிவெட்சு** (*CIVETS*) கொலம்பியா, இந்தோனேசியா, வியட்நாம், எகிப்து, துருக்கி, தென்னாப்பிரிக்கா ஆகிய ஆறு வளரும் பொருளாதாரங்களைக் கூட்டாகக் குறிக்கும் சுருக்கச் சொல்லாகும். *பன்முக, துடிப்பான பொருளாதாரங்கள்*, *இளைய, வளரும் மக்கள்தொகை* போன்ற பல காரணங்களுக்காக இவை குழுவாக குறிக்கப்படுகின்றன. இந்தப் பட்டியல் கோல்ட்மேன் சாக்சின் அடுத்த பதினொன்று பட்டியலை ஒத்தது.  

## பொருளியல் தரவுகள்
2012ஆம் ஆண்டு சிஐஏ உலக தகவற் புத்தகத்தை ஒட்டி:  

| உறுப்பினர் | 2011 மொத்த உள்நாட்டு உற்பத்தி
(nominal PPP)
Millions $USD | 2011 ஆள்வீத மொத்த தேசிய உற்பத்தி
(பெயரளவில் PPP)
$USD | 2011 Exports
மில்லியன் $USD | மக்கள்தொகை
சூலை. 2012 (மதிப்பீடு.) |  |  |  |
| --- | --- | --- | --- | --- | --- | --- | --- |
| கொலம்பியா | 321,500 | 467,000 | 6.953 | 10,100 | 55,030 | 45,239,079 |  |
| இந்தோனேசியா | 834,300 | 1,121,000 | 3,498 | 4,700 | 208,900 | 248,216,193 |  |
| வியட்நாம் | 121,600 | 299,200 | 1,341 | 3,300 | 96,810 | 91,519,289 |  |
| எகிப்து | 231,900 | 515,400 | 2,925 | 6,500 | 27,960 | 83,688,164 |  |
| துருக்கி | 763,100 | 1,053,000 | 10,579 | 14,600 | 133,000 | 79,749,461 |  |
| தென்னாப்பிரிக்கா | 422,000 | 554,600 | 8,370 | 11,000 | 94,210 | 48,810,427 | } |

## இவற்றையும் காண்க
- பிரிக் நாடுகள்
- ஜி8
- ஜி-20
- அடுத்த பதினொன்று
## மேற்சான்றுகள்
# கிடை

**கிடை** (*kidai*) என்பது ஆடு, மாடு போன்ற கால்நடைகளை இரவு நேரத்தில் வயல்போன்ற திறந்தவெளிகளில் தங்கவைக்கும் இடமாகும். ஆடுகளைக்கொண்டது **ஆட்டுக் கிடை** என்றும் மாடுகளைக் கொண்டது **மாட்டுக் கிடை** என்றும் அழைக்கப்படும். கிடைபோடும் இடமானது அடிக்கடி மாறக்கூடியது. ஆடு மாடுகள் இரவு படுத்திருக்கும்போது சிறுநீர், சாணம் ஆகியவற்றை வயலில் விழுவதால், அந்த வயலுக்கு நேரடியான இயற்கை உரம் கிடைக்கிறது. இந்த நடைமுறை பெரும்பாலும் காவிரிப் பாசன மாவட்டங்களில் நடைமுறையில் காணப்படுகிறது. பொதுவாக கிடைபோட வயலின் உரிமையாளரிகளிடம் கிடைகாரர்கள் கட்டணம் வசூலிப்பர். தஞ்சை மாவட்டத்தில் கிடைபோட கிடை மாடுகள் புதுக்கோட்டை மாவட்டத்தில் இருந்து ஓட்டி வரப்படுகின்றன. கிடை போடுவது பெரும்பாலும் கோடைக்காலத்திலேயே நடக்கும். போதுமான மேய்ச்சல் நிலமில்லாதவர்கள் கிடைகார்களிடம் மாட்டை ஒப்படைப்பதும் உண்டு, விதைப்புக் காலத்தில் மாடுகளை திரும்ப அதன் உரிமையாளர்களிடம் ஒப்படைக்கப்படும். புதுக்கோட்டை மாவட்டத்தில் மேய்ச்சல் நிலம் குறைவாக இருப்பதால், தஞ்சாவூர் பகுதிக்கு கிடைபோட வருகிறார்கள். கிடையில் பெரும்பாலும் நாட்டு மாடுகள்தான் இருக்கும் இவையே எந்தச் சூழலையும் தாங்குகின்றன, நீண்ட காலம் பசுமாடு கன்று போடாமல் இருந்தாலும் மாடுகளை கிடைக்கு அனுப்பப்புவது உண்டு. கிடையில் பல காளை மாடுகள் இருப்பதால், பசுக்கள் விரைவில் சினை பிடித்துக் கன்றுகளை ஈனும்.  

## பரவலர் பண்பாட்டில்
கிடை என்ற பெயரில் கி. ராஜநாராயணன் ஒரு குறும்புதினத்தை எழுதியுள்ளார். அதில் *கீதாரிகள்* எனப்படும் ஆட்டிடையர்களின் வாழ்வை சித்தரித்துள்ளார்.
# மேலப்பழுவூர் மீனாட்சிசுந்தரேஸ்வரர் கோயில்



**மேலப்பழுவூர் மீனாட்சிசுந்தரேஸ்வரர் கோயில் ** மேலப்பழுவூரில் உள்ள ஒரு சிவன் கோயிலாகும்.  

## அமைவிடம்
அரியலூர் மாவட்டத்தில், அரியலூர் வட்டத்தில், தஞ்சாவூரிலிருந்து 35 கி.மீ வடக்கிலும், அரியலூரிலிருந்து 15 கி.மீ தொலைவிலும் உள்ள மேலப்பழுவூர் என்னுமிடத்தில் அமைந்துள்ளது.  

## அமைப்பு

தரைத்தளத்திலிருந்து சற்று இறங்கிய நிலையில் அமைந்துள்ள வித்தியாசமான கோயில். சுமார் 10 அடி உயரத்திற்கு படிகளின் வழியாக கீழே இறங்கி நடந்து சென்று முதல் வாயிலைக் கடக்கும்போது அங்குள்ள மூன்று நிலைகளுடன் கூடிய கோபுரத்தைக் காணமுடிகிறது. வாயிலின் வெளியே இருபுறமும் துவாரபாலகர்கள் உள்ளனர். உள்ளே கொடிமரத்திற்கு முன்பாக விநாயகர் உள்ளார். பலி பீடமும், நந்தியும் அடுத்து உள்ளன. அதற்கடுத்து உள்ள மண்டபத்தில் நந்தி மிகவும் பெரிதாக அழகாக கலை ரசனையுடன் உள்ளது. அடுத்து பலிபீடம் உள்ளது.  

வலப்புறம் ஜமதக்னி ரிஷியும், சூரியனும் உள்ளனர். இடப்புறம் நவக்கிரகங்கள், சனீஸ்வரர், விநாயகர், உமாமகேஸ்வரர், நாகர், ரிஷபாரூடர், நாகர், பைரவர், விஷ்ணு ஆகியோர் உள்ளனர். அடுத்துள்ள மண்டபத்தைக் கடந்து செல்லும்போது இரு புறமும் துவார பாலகர்கள் உள்ளனர். வலது புறம் இருக்கும் துவாரபாலகருக்கு அருகே விநாயகர் உள்ளார். அருகே நந்தியும், பலிபீடமும் உள்ளன. கிழக்கு நோக்கிய சன்னதியில் மூலவர் மீனாட்சிசுந்தரேஸ்வரர் கருவறையில் உள்ளார். மூலவர் சன்னதிக்குச் சற்று முன்பாக இடப்புறத்தில் தெற்கு நோக்கிய மீனாட்சி அம்மன் சன்னதி உள்ளது. அம்மன் சன்னதியின் கருவறைடன் கூடிய விமானம் கருங்கல் கட்டுமானப் பணியுடன் மிகவும் அழகாகக் காட்சியளிக்கிறது.  

## திருச்சுற்று
திருச்சுற்றில் ஊர்த்துவ தாண்டவர், அகோரவீரபத்திரர், பிராமி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டி ஆகியோர் ஒரு சன்னதியில் உள்ளனர். அடுத்து தேவிகோட்டை கருமாரியம்மன் சன்னதி உள்ளது. தொடர்ந்து கடன் நிவர்த்தி விநாயகர், வள்ளி தெய்வானையுடன் கூடிய சுப்பிரமணியர், கஜலட்சுமி, ஜேஷ்டாதேவி ஆகியோருக்கான தனித்தனி சன்னதிகள் காணப்படுகின்றன. மூலவர் கருவறையில் கோஷ்டத்தில் தட்சிணாமூர்த்தி உள்ளார். திருச்சுற்றில் சண்டிகேஸ்வரர் சன்னதி உள்ளது.  

## குடமுழுக்கு
இக்கோயிலின் குடமுழுக்கு 9 செப்டம்பர் 2015 அன்று நடைபெற்றது.
# ராஸ்பெரி



**ராசுபெரி** (*Raspberry*) ரூபசு பேரினம், ரோசா குடும்பத்தைச் சேர்ந்த ஒரு உண்ணத்தகுந்த பழமாகும். இவற்றில் பெரும்பாலானவை துணைப்பேரினம் இதியோபதுசில் உள்ளடங்கியவையாகும். ராசுபெரி ஒரு முக்கியமாகப் பயிர் செய்யப்படும் வணிக பழவகையாகும், இவை பரவலாக உலகின் அனைத்து மிதவெப்ப பகுதிகளிலும் வளர்க்கப்படுகின்றன. பெரும்பாலான நவீன சிவப்பு ராசுபெரிகள் ர.இதியஸ் மற்றும் ர.இசுதிரிகோசுசில் இருந்து கலப்பினம் செய்யப்பட்டவையாகும். இவை விரைவான உறைந்த பழம், கூழ், சாறு, அல்லது உலர்ந்த பழங்கள் போன்றவையாக உபயோகப்படுத்தபடுகின்றன.  

## வணிக ரீதியான உற்பத்தி
| ராசுபெரி தயாரிப்பாளர்கள் ஆயிரம் கிலோக்களில் |  |  |  |  |
| --- | --- | --- | --- | --- |
| 125,000 | 27% | 140,000 | 26% |  |
| 92,864 | 20% | 117,995 | 22% |  |
| 83,870 | 18% | 89,602 | 16% |  |
| 36,741 | 8% | 48,948 | 9% |  |
| 25,700 | 5% | 28,100 | 5% |  |
| 14,343 | 3% | 21,468 | 4% |  |
| 17,000 | 4% | 16,761 | 3% |  |
| 11,864 | 3% | 12,285 | 2% |  |
| 10,100 | 2% | 11,000 | 2% |  |
| 9,226 | 2% | 9,559 | 2% |  |
| மொத்தம் | align= 471,322 | align=100% | align=543,421 | align=100% |
| <><small>Source: UN FAOSTAT&nbsp;</small></> | } |  |  |  |

<div>  

</div>
# திருவாரூர் திலகம்



**பி. ஆர். திலகம் (**P. R. Thilagam) பிரபலமாக **திருவாரூர் திலகம்** என்றும் அறியப்படும் இவர் ஓர் இந்திய இசையமைப்பாளரும், பாடகருமாவார். மேலும், இவர் இந்திய மாநிலமான தமிழ்நாட்டின் பாரம்பரிய குறவஞ்சி என்ற பிரபலமான நாட்டிய நாடக வடிவத்தின் நிபுணருமாவார். திருவாரூர் தியாகராஜா கோயிலில் வழிபாட்டிற்காக அர்ப்பணிக்கப்பட்ட பெண்களின் ஒரு பிரிவான இசை வேளாளர் சமூகத்தைச் சேர்ந்த கொண்டி பாரம்பரியத்தைச் சேர்ந்தவராவார்.  

திலகம் 1926 ஆம் ஆண்டில் தியாகராஜர் கோயிலுக்கு பிரபலமான தமிழ்நாட்டிலிலுள்ள திருவாரூரில் பிறந்தார். கொண்டி தேவதாசிகளில் கடைசி ஒருவராக, நடனக் கலைஞர்களின் குடும்பத்தில் பிறந்தார். நடன நாடகத்தின் குறிப்பிடத்தக்க கலைஞராக இருந்த இவரது பாட்டி கமலாம்பாளிடமிருந்து குறவஞ்சியைக் கற்றுக் கொண்டார். பின்னர், இவர் பொது நிகழ்ச்சிகளை நிகழ்த்தத் தொடங்கினார். இந்தியாவிலும் வெளிநாட்டிலும் பல கட்டங்களில் குறவஞ்சியை நிகழ்த்தியுள்ளார். இவர் 1997 இசை சங்கீத நாடக அகாதமி விருதைப் பெற்றுள்ளார். கலைத்துறையில் இவர் செய்த பங்களிப்புக்காக இந்திய அரசு 2007 ஆம் ஆண்டில் இந்திய குடிமகனின் நான்காவது உயர்ந்த விருதான பத்மஸ்ரீ விருதினை வழங்கி கௌரவித்தது. இவரது நிகழ்ச்சியை இந்திரா காந்தி தேசிய கலை மையம் கானொளிக் காட்சியாக ஆவணப்படுத்தியுள்ளது.
# தாம்பரம் லலிதா


**தாம்பரம் லலிதா** (*Tambaram Lalitha*) என்று அறியப்பட்ட **தாம்பரம் என். லலிதா** தமிழ் நாடக, திரைப்பட நடிகை ஆவார். கதைத் தலைவியாகவும், துணைக் கதைப்பாத்திரங்களிலும் மொத்தமாக 100 திரைப்படங்களுக்கு மேலாக நடித்துள்ளார்.  

## முன் வாழ்கை
திருவரங்கம்தான் லலிதாவின் சொந்த ஊராகும். திருவரங்கம் கோபாலய்யர் காமாட்சி இணையரின் இரு மகள்களில் லலிதா இளையவர். கோபாலய்யர் காவல் நிலையத்தில் எழுத்தராக பணிபுரிந்துவந்தார். கோபாலய்யர் திடீரென்று மறைந்ததால் உறவினர்களின் உதவியுடன் குடும்பம் சென்னை திருவல்லிக்கேணிக்கு குடிபெயர்ந்தது. நம்பிராஜன் நடிகர் குமரிமுத்துவின் அண்ணனாவார். ஒரு கட்டத்தில் வீட்டையும், சொத்துக்களையும் லலிதா இழந்தார். கணவரும் பிரிந்து சென்றார். அப்போது எம். ஆர். ராதா *இரத்தக் கண்ணீர்* நடகம் நடித்து பணம் வசூலித்து கொடுத்தார்.  

## நடித்த திரைப்படங்கள் (முழுமையான பட்டியலன்று)
1. டவுன் பஸ் (1955)
1. கோகிலவாணி (1956)
1. படித்த பெண் (1956)
1. தலை கொடுத்தான் தம்பி (1959) - இளவரசியாக நடித்தார்.
1. பாகப்பிரிவினை (1959) - அமுதா எனும் கதைப்பாத்திரம்.
1. மாமியார் மெச்சின மருமகள் (1959)
1. திலகம் (1960)
1. அமுதவல்லி (1959)
1. ஒரே வழி (1959)
1. சிவகெங்கைச் சீமை (1959)
1. சகோதரி (1959) - தங்கம் எனும் கதைப்பாத்திரம்
1. வீரபாண்டிய கட்டபொம்மன் (1959) - வள்ளி எனும் கதைப்பாத்திரம்
1. ஆளுக்கொரு வீடு (1960)
1. சவுக்கடி சந்திரகாந்தா (1960)
1. மீண்ட சொர்க்கம் (1960) - கதைத் தலைவனின் மனைவியாக நடித்தார்.
1. தெய்வப்பிறவி (1960)
1. கப்பலோட்டிய தமிழன் (1961)
1. கொங்கு நாட்டு தங்கம் (1961)
1. வழிகாட்டி (1965)
1. நீலகிரி எக்ஸ்பிரஸ் (1968) - கீதாவின் அன்னை எனும் கதைப்பாத்திரம்
1. பொண்ணு மாப்பிள்ளை (1969)
1. கருந்தேள் கண்ணாயிரம் (1972)
1. மஞ்சள் குங்குமம் (1973)
1. அந்தரங்கம் (1975)
1. பசி (1979) - வள்ளியம்மா எனும் கதைப்பாத்திரம்
1. ஞானக்குழந்தை (1979)
# அக்ரைலோயில் குளோரைடு



**அக்ரைலோயில் குளோரைடு** *(Acryloyl chloride)* C<sub>3</sub>H<sub>3</sub>C<sub>lO</sub> என்ற வேதியியல் வாய்ப்பாடு கொண்ட ஒரு வேதிச் சேர்மம் ஆகும். 2-புரொபினோயில் குளோரைடு அல்லது அக்ரைலிக் அமிலக் குளோரைடு என்ற பெயர்களாலும் அழைக்கப்படும் இச்சேர்மம் தெளிவான இளமஞ்சள் நிறத்துடன் காணப்படுகிறது. கடும் காரச்சுவையுடன் எளிதில் தீப்பற்றி எரியக்கூடிய நீர்மமான இச்சேர்மம் அமிலக் குளோரைடுகள் வகை சேர்மமாக வகைப்படுத்தப்பட்டுள்ளது. அக்ரைலிக் அமிலத்தில் இருந்து வருவிக்கப்பட்டு தயாரிக்கப்படுகிறது .  

## தயாரிப்பு

அக்ரைலிக் அமிலத்துடன் பென்சாயில் குளோரைடு அல்லது தயோனைல் குளோரைடுடன் சேர்த்து வினைபுரியச் செய்வதன் மூலம் அக்ரைலோயில் குளோரைடைத் தயாரிக்கலாம். அக்ரைலோயில் குளோரைடு ஒளித்தூண்டு பலபடியாதல் வினைக்கு உட்படாமல் தடுப்பதற்காக வினைபடுபொருட்களுடன் சிறிதளவு ஐதரோகுயினோன் சேர்க்கப்படுகிறது.  

## வினைகள்

அமிலக் குளோரைடுகள் ஈடுபடும் அனைத்து பொதுவான வினைகளிலும் அக்ரைலோயில் குளோரைடு பங்கேற்கிறது. தண்ணீருடன் தீவிரமாக வினைபுரிந்து அக்ரைலிக் அமிலத்தைத் தருகிறது. கார்பாக்சிலிக் அமில சோடியம் உப்புகளுடன் வினைபுரிந்து நீரிலிகளை உருவாக்குகிறது.  

## பயன்கள்

பொதுவாகக் கரிமத் தொகுப்பு வினைகளில் ஒரு சேர்மத்தில், அக்ரைலிக் பகுதியை அறிமுகப்படுத்தும் வினைகளில் அக்ரைலோயில் குளோரைடு பயன்படுத்தப்படுகிறது.
# கீழையூர் இரட்டைக் கோயில்கள்



**கீழையூர் இரட்டைக் கோயில்கள்** (*Twin Temples, Keezhaiyur*) என்பது தமிழ்நாடு மாநிலத்தில் அரியலூர் மாவட்டத்தின் கீழையூர் புறநகர்ப் பகுதியில் ஒரே இடத்தில் அமைந்துள்ள இரு சிவன் கோயில்களாகும். கீழையூர், சோழ மன்னர்களின் சிற்றரசர்களாகிய பழுவேட்டரையர்களின் தலைநகரான பழுவூரின் ஒரு பகுதியாக அமையும்.  

## அமைவிடம்
திருச்சியிலிருந்து அரியலூர் அல்லது ஜெயங்கொண்டம் செல்லும் சாலையில், அரியலூர் மாவட்டத்தில் அரியலூர் வட்டத்தில் தஞ்சாவூரிலிருந்து 35 கி.மீ. வடக்கிலும், அரியலூரிலிருந்து 15 கி.மீ. தொலைவிலும் உள்ள கீழையூர் மேலப்பழுவூருக்கு சற்று முன்பாக அமைந்துள்ளது. அவ்வூரில் இக்கோயில்கள் அமைந்துள்ளன.  

## அமைப்பு
மேற்கு நோக்கிய நிலையில் இக்கோயில்களின் முதன்மை நுழைவாயில் உள்ளது. தென்மேற்கு திசையையொட்டி ராஜகோபுரம் உள்ளது. ராஜகோபுரத்தின் வெளிப்புறம் இரு புறத்திலும் துவாரபாலகர்கள் உள்ளனர். அவனி கந்தர்வ ஈசுவர கிருகம் என்றழைக்கப்படுகின்ற இக்கோயில்களின் வட புறத்தில் உள்ள கோயில் வடவாயில் ஸ்ரீகோயில் (சோழிச்சரம்) என்று அழைக்கப்படுகிறது. தென் புறத்தில் உள்ள கோயில் தென்வாயில் ஸ்ரீகோயில் (அகத்தீசுவரம்) என்று அழைக்கப்படுகிறது. பழுவேட்டரையர்கள் சிற்றசர்களில் குமரன்கண்டன் மற்றும் குமரன்மறவன் காலத்தில் இக்கோயில்கள் கட்டப்பட்டன. (கி.பி. 9ஆம் நூற்றாண்டு). இக்கோயில் வளாகத்தில் இரண்டு சிவன் கோயில்களுடன் சில பரிவாரக் கோயில்களும் காணப்படுகின்றன.  

## மூலவர்
ஒரு கோயிலுக்கு மூலவரான இறைவன் அகஸ்தீஸ்வரர் இறைவி அபிதகுஜாம்பிகை தனித்தனிச் சன்னதிகளில் உள்ளனர். மற்றொரு கோயிலுக்கு மூலவரான சோழீஸ்வரர் சன்னதியில் இறைவி மனோன்மணி உள்ளார்.  

## சிறப்பு
சிற்பக்கலையின் எடுத்துக்காட்டாக இரட்டைக்கோயில்களைக் கூறலாம். தாராசுரம் ஐராவதேசுவரர் கோயில், புள்ளமங்கை ஆலந்துறைநாதர் கோயில், கொடும்பாளூர் மூவர் கோயில் உள்ளிட்ட பல கோயில்களை இக்கோயில்கள் நினைவுபடுத்துகின்றன. நுட்பமான சிற்பங்கள், அழகான நந்திகள், நேர்த்தியான கருவறைகள், அழகான மண்டபங்கள், சிம்மத்தூண்கள், விமானங்கள் என்ற நிலையில் ஒவ்வொன்றும் தனித்த கூறுகளைக் கொண்டு அமைந்துள்ளது.
# மூலைவிட்ட அணி

நேரியல் இயற்கணிதத்தில் **மூலைவிட்ட அணி** (*diagonal matrix*) என்பது முதன்மை மூலைவிட்ட உறுப்புகள் தவிர்த்த ஏனைய உறுப்புகளைப் பூச்சியமாகக் கொண்ட அணியாகும். முதன்மை மூலைவிட்ட உறுப்புகள் பூச்சியமாகவோ அல்லது பூச்சியமற்றதாகவோ இருக்கலாம். பொதுவாக ஒரு மூலைவிட்ட அணி சதுர அணியாக இருக்கும்.  

என்ற *n* x *n* சதுர அணியானது மூலைவிட்ட அணியாக இருந்தால்:  
:<math>d_{i,j} = 0 \text{ if } i \ne j\ \forall i,j \in \{1, 2, \ldots, n\}</math>  

எடுத்துக்காட்டு:  
:<math>\begin{bmatrix}  
1 & 0 & 0\\  
0 & 4 & 0\\  
0 & 0 & -2\end{bmatrix}</math>  

மூலைவிட்ட அணி என்பது செவ்வக மூலைவிட்ட அணியையும் குறிக்கலாம். அதாவது *d*<sub>*i*,*i*</sub> உறுப்புகள் தவிர பிற உறுப்புகளைப் பூச்சியமாகக் கொண்ட *m* x *n* அணியையும் மூலைவிட்ட அணி எனலாம்.  

எடுத்துக்காட்டு:  
:<math>\begin{bmatrix}  
1 & 0 & 0\\  
0 & 4 & 0\\  
0 & 0 & -3\\  
0 & 0 & 0\\  
\end{bmatrix}</math> அல்லது <math>\begin{bmatrix}  
1 & 0 & 0 & 0 & 0\\  
0 & 4 & 0& 0 & 0\\  
0 & 0 & -3& 0 & 0\end{bmatrix}</math>  

எனினும் இக்கட்டுரையில் சதுர மூலைவிட்ட அணிகளே கையாளப்படுகின்றன.  
ஒவ்வொரு சதுர மூலைவிட்ட அணியும் சமச்சீர் அணியாக இருக்கும். மேலும் அதன் உறுப்புகள் மெய்யெண் மற்றும் சிக்கலெண் களங்களிலிருந்து எடுக்கப்பட்டிருந்தால் அந்த மூலைவிட்ட அணி இயல்நிலை அணியாகவும் இருக்கும். மூலைவிட்ட அணியை கீழ் மற்றும் மேல் முக்கோண அணியாக அமையும் அணியாகவும் வரையறுக்கலாம். முற்றொருமை அணியும் (*I*<sub>*n*</sub>) சதுர சூனிய அணிகளும் மூலைவிட்ட அணிகளாகும். முதலாம் வரிசை அணிகள் எப்பொழுதும் மூலைவிட்ட அணிகளாகும்.  

## திசையிலி அணி
முதன்மை மூலைவிட்ட உறுப்புகள் அனைத்தும் சமமானதாகக் கொண்ட மூலைவிட்ட அணியானது திசையிலி அணி (*scalar matrix*) எனப்படும். முற்றொருமை அணி *I* இன் திசையிலிப் பெருக்கல் *&lambda;I* ஆக ஒரு திசையிலி அணி இருக்கும்.  

திசையிலி அணியின் எடுத்துக்காட்டு:  
:<math>  
\begin{bmatrix}  
\lambda & 0 & 0 \\  
0 & \lambda & 0 \\  
0 & 0 & \lambda  
\end{bmatrix} \equiv \lambda \boldsymbol{I}_3  
</math>  

## அணிச் செயல்கள்
மூலைவிட்ட அணிகளைக் கூட்டுவதும் பெருக்குவதும் மிகவும் எளியது. ஒரு மூலைவிட்ட அணியின் முதன்மை மூலைவிட்ட உறுப்புகள் (இடப்பக்க மேல்மூலையில் தொடங்கி) *a*<sub>1</sub>, ..., *a*<sub>*n*</sub> எனில், அவ்வணியை என எழுதிக்கொண்டு அணிச் செயல்களை மேற்கொள்ளலாம்.  

இரு மூலைவிட்ட அணிகளின் கூட்டல்:  
: + =  

இரு மூலைவிட்ட அணிகளின் பெருக்கல்:  
: &middot; = .  

மூலைவிட்ட அணியின் நேர்மாறு:  
மூலைவிட்ட அணியின் முதன்மை மூலைவிட்ட உறுப்புகள் எல்லாம் பூச்சியமற்றவையாக இருந்தால், இருந்தால் மட்டுமே, அவ்வணி நேர்மாற்றத்தக்கதாகும்.  

மூலைவிட்ட அணி இல் *a*<sub>1</sub>, ..., *a*<sub>*n*</sub> அனைத்தும் பூச்சியமற்றவை எனில் அதன் நேர்மாறு:  

: = .  

## பிற பண்புகள்
- அணிக்கோவை மூலைவிட்ட அணி இன் அணிக்கோவையின் மதிப்பு *a*<sub>1</sub>...*a*<sub>*n*</sub> ஆகும்.
- ஒரு மூலைவிட்ட அணியின் சேர்ப்பு அணியும் ஒரு மூலைவிட்ட அணியாகும்.
- முக்கோண அணியாகவும் இயல்நிலை அணியாகவும் இருந்தால், இருந்தால் மட்டுமே, ஒரு சதுர அணி மூலைவிட்ட அணியாக இருக்கும்.
# காரைமகள்

**காரைமகள்** (1927-2006) என்பவர் தமிழ்க் கவிஞர், பெண்ணுரிமைச் சிந்தனையாளர், செயற்பாட்டாளர் ஆவார். இவருடைய இயற்பெயர் பிளான்சே சேழான் ஆகும். காரை மகள், தமிழ் மகள் என்ற புனை பெயர்களில் கட்டுரைகளும் கவிதைகளும் எழுதியவர்.  
இந்தியாவில் புதுச்சேரி மாநிலத்தில் உள்ள காரைக்காலில் பிறந்தவர்.  

## பணிகள்

பாரதியாரின் கவிதைகளில் மிகுந்த ஆர்வமும் ஈடுபாடும் கொண்ட காரைமகள், காரைக்காலில் மாதர் சங்கம் ஒன்றை உருவாக்கி பெண் கல்வி, பெண்ணுரிமை, பெண்களிடையே புதுமை எண்ணங்கள், விழிப்புணர்வு ஆகியவற்றைப் பரப்பினார்.  

இவர் காரைக்காலில் தம் கணவர் ரோபோ சேழான் ஒத்துழைப்புடன் காரைக் கல்விக் கழகம் என்னும் அமைப்பை நிறுவி இலக்கியச் சொற்பொழிவுகளையும் கட்டுரைப் போட்டிகளையும் நடத்தினார்.  

கவிஞர் சுத்தானந்த பாரதியார், திரு. வி. கலியாணசுந்தரனார் போன்ற தமிழ் அறிஞர்களைக் காரைக் கல்விக் கழகத்தில் அழைத்துப் பேச வைத்தார்.  

காரை மகள் கவிதைகள் என்னும் ஒரு நூலை காரைமகளின் மகன் காரைமைந்தன் வெளியிட்டுள்ளார்.  

## சான்றாவணம்

இலட்சியப் பெண்டிர்- நூல் ஆசிரியர் தாயம்மாள் அறவாணன், தமிழ்க்கோட்டம் வெளியீடு,  
அமைந்தகரை, சென்னை-600029